מסע בין כוכבים 4: השיבה הביתה

מסע בין כוכבים 4: השיבה הביתה הוא סרט מדע בדיוני משנת 1986, והוא הרביעי בסדרת סרטי מסע בין כוכבים. סרט זה מסיים עלילה שהחלה ב"מסע בין כוכבים 2: זעמו של חאן". הסרט זכה לארבע מועמדויות לפרס אוסקר בקטגוריות הצילום, האפקטים, המוזיקה והסאונד. בנוסף קיבל אחת-עשרה מועמדויות לפרס סאטורן, מתוכם זכייה בפרס על התלבושות, וכן מועמדות לפרס הוגו על העיבוד הדרמטי הטוב ביותר. הסרט הוקדש לצוות STS-51-L שנהרג באסון מעבורת החלל צ'לנג'ר. גשוש חייזרי מתקרב לכדור הארץ ושולח איתותים מוזרים שמאיידים את האוקיינוסים, שואב את כוחן של ספינות החלל הקרובות, וזורע תוהו ובוהו שמאיים להשמיד את הכוכב. אדמירל קירק וצוותו חוזרים על סיפון "ציפור הטרף" הקלינגונית לאחר שהחיו את ספוק מחדש בכוכב הלכת "וולקן" בסרט הקודם. הם יודעים כי לבטח יעמדו לדין לאחר שגנבו את ה"אנטרפרייז NCC-1701" וגרמו להשמדתה, אך הם שומעים על המשבר הנוכחי. ספוק מגלה כי הספינה החייזרית מנסה לשווא ליצור קשר עם לווייתנים שנכחדו לפני מאות שנים. לאחר שספוק עורך חישובים בנוגע לאפשרות של מסע בזמן, הצוות משתמש ב"ציפור הטרף" באמצעות מקלעת כבידתית סביב השמש כדי לנסוע חזרה בזמן לסוף המאה ה-20. כאשר הם מגיעים לסן פרנסיסקו, קליפורניה של שנת 1986, הם מגלים שהמסע בזמן רוקן את גבישי הדיליתיום, אבל ספוק מציע לאסוף פוטונים מכור גרעיני. הם מחביאים את הספינה הקלינגונית המוסווית בפארק שער הזהב, ומחפשים אחר הלווייתנים, בזמן שהם גם בונים אקווריום בספינה שיצליח לאכלס אותם. קירק וספוק מגלים זוג לווייתנים גדולי-סנפיר בהשגחתה של ד"ר ג'יליאן טיילור באקווריום של סוסליטו (אנ'), ולומדים שהם ישוחררו בקרוב לטבע. קירק מספר לה על משימתו ומבקש את תדירות המעקב אחר הלווייתנים, אך היא מסרבת לשתף פעולה. בינתיים, סקוט ומקוי מחליפים את הנוסחה של אלומיניום שקוף עבור החומרים הדרושים לאקווריום, בעוד שסולו משתמש במסוק "בל UH-1 אירוקוי" להובלתם. אוהורה וצ'כוב מאתרים ספינה מונעת גרעינית, נושאת המטוסים "אנטרפרייז (CVN-65)". הם אוספים את הכוח שהם צריכים, אבל מתגלים על הסיפון. אוהורה משוגרת אך צ'כוב נתפס, ולאחר מכן נפצע קשה בניסיון בריחה. ג'יליאן מגלה שהלווייתנים שוחררו מוקדם, והולכת לקירק לסיוע. ג'יליאן, קירק ומקוי מחלצים את צ'כוב מבית חולים סמוך וחוזרים ל"ציפור הטרף" הנטענת כעת. לאחר שהציל את הלווייתנים מציידי לווייתנים והוביל אותם לסיפון, הצוות חוזר עם ג'יליאן לזמנם. בהתקרבות לכדור הארץ, הבאונטי מאבדת את כוחה בגלל הגשושית החייזרית, ונוחת במימי מפרץ סן פרנסיסקו. לאחר שהשתחררו מכמעט טביעה, הלווייתנים מגיבים לאות הגשושית, וגורמים לעצם להפוך את השפעותיו על כדור הארץ ולחזור למעמקי החלל. מאוחר יותר, צוות האנטרפרייז עומד לדין בפני מועצת הפדרציה. המועצה מכירה בחלקם בהצלת כדור הארץ ומבטלת את כל האשמות, מלבד אחת נגד קירק על אי ציות לקצין בכיר. קירק מורד לדרגת קפטן ומוחזר לפיקוד על ספינת חלל. דרכיהם של קירק וג'יליאן נפרדים, שכן היא הוקצתה לספינת מדע על ידי צי הכוכבים, בעוד שאביו של ספוק, סארק, מקבל לבסוף את הבחירה הקודמת של בנו להיכנס לצי הכוכבים. הצוות מגלה שהם קיבלו את האנטרפרייז איי שהושקה לאחרונה, ויוצא לטיסת מבחן. הסרט, שנעשה בתקציב של 25 מיליון דולר, היה להצלחה קופתית שהרוויח קרוב ל-110 מיליון דולר בארצות הברית, ו-133 מיליון ברחבי העולם. הוא נחשב לרווחי ביותר מבין כל עשרת הסרטים של סדרת "מסע בין כוכבים". אתר האינטרנט הרשמי של מסע בין כוכבים 4: השיבה הביתה "מסע בין כוכבים 4: השיבה הביתה", במסד הנתונים הקולנועיים IMDb (באנגלית) "מסע בין כוכבים 4: השיבה הביתה", באתר נטפליקס "מסע בין כוכבים 4: השיבה הביתה", באתר AllMovie (באנגלית) "מסע בין כוכבים 4: השיבה הביתה", באתר Rotten Tomatoes (באנגלית) "מסע בין כוכבים 4: השיבה הביתה", באתר Box Office Mojo (באנגלית) "מסע בין כוכבים 4: השיבה הביתה", באתר Metacritic (באנגלית) "מסע בין כוכבים 4: השיבה הביתה", באתר אידיבי "מסע בין כוכבים 4: השיבה הביתה", תסריט הסרט באתר Scripts.com (באנגלית) "מסע בין כוכבים 4: השיבה הביתה", במסד הנתונים הקולנועיים KinoPoisk (ברוסית) סטארבייס 972 - האתר הישראלי העוסק ב"מסע בין כוכבים". Awards for Star Trek IV: The Voyage Home (1986)‎, באתר IMDb